Pirmsskola 5 gadi

**Modulis: Plaukstošas attiecības**

**Tēma: Ģimene**

**Tēmas atsegums**

**Tēmas apguve strukturēta 3 nodarbībās:**

1. nodarbība - Kas ir ģimene?

2. nodarbība - Pārmaiņas ģimenē

3. nodarbība - Dažādas ģimenes

**Tēmas apguves mērķi**

***Zināšanas: sekmēt priekšstatu veidošanos par to,***

* kas ir ģimene un kādi cilvēki ir manā ģimenē;
* ka ģimenei ir būtiska nozīme, jo tā var sniegt mīlestību, drošību un stabilitāti;
* kādas ir veselīgas ģimenes dzīves pazīmes;
* kā izpaužas savstarpēja uzticēšanās (arī grūtībās), drošība un rūpes ģimenē;
* cik liela nozīme ir iespējai pavadīt laiku kopā un dalīties priekos un bēdās;
* kādas izmaiņas ģimene varētu piedzīvot, kādas izjūtas šīs izmaiņas varētu radīt un kādi tikumi nepieciešami, lai pieņemtu pārmaiņas;
* ka ģimenes var būt dažādas, bet tajās visās būtu jāvalda mīlestībai un rūpēm par citiem ģimenes locekļiem.

***Morālās prasmes- sekmēt šādu morālo ieradumu veidošanos bērnos:***

* paust mīlestību un uzticēšanos pret ģimenes locekļiem;
* pavadīt laiku kopā ar savu ģimeni;
* dalīties priekos un bēdās ar saviem ģimenes locekļiem;
* apzināties un pārvaldīt savas emocijas ģimenes jautājumos;
* rūpēties par citiem ģimenes locekļiem.

**Tēmā aplūkotās vērtības un tikumi**

|  |  |  |
| --- | --- | --- |
|  | **No Pirmsskolas izglītības vadlīnijām** | **Papildus no programmas “e-TAP”** |
| **Vērtības** | Ģimene, laulība, cilvēka cieņa | Mīlestība, rūpes, cilvēka daba, saskaņa |
| **Tikumi** | Laipnība, atbildība, drosme, tolerance | Pateicīgums, empātija, atvērtība jaunajam, pašiedziļināšanās |

**Tikumu praktizēšanas iespējas:**

Māmiņu vai tēvu dienās var sagatavot un skaisti noformēt kādu dāvanu un to svinīgi pasniegt mājās vai kāda skolas pasākumā.